FI Euroopan unionin virallinen lehti C 304/107

KERTOMUS

Euroopan unionin elinten käännöskeskuksen tilinpäätöksestä varainhoitovuodelta 2008 sekä käännöskeskuksen vastaukset

2009/C 304/20

SISÄLLYS

Kohta Sivu JOHDANTO… 1–2 108 TILINTARKASTUSTUOMIOISTUIMEN TARKASTUSLAUSUMA… 3–12 108 TALOUSARVIO- JA VARAINHALLINTOA KOSKEVAT HUOMAUTUKSET… 13–14 109 Taulukko… 110 Käännöskeskuksen vastaukset… 111

JOHDANTO

1. Euroopan unionin elinten käännöskeskus (jäljempänä ’käännöskeskus’), joka sijaitsee Luxemburgissa, perustettiin neuvoston asetuksella (EY) N:o 2965/94 (1). Käännöskeskuksen tehtävänä on tuottaa käännöspalveluja, joita yhteisön erillisvirastot ja mahdollisesti toimielimet ja yhteisön muut elimet tarvitsevat toiminnassaan (2).

2. Käännöskeskuksen talousarvio oli 59,9 miljoonaa euroa varainhoitovuonna 2008, kun se edellisenä vuonna oli 46,1 miljoonaa euroa. Siellä työskenteli vuoden lopussa 189 henkilöä; edellisenä vuonna työntekijöitä oli 176.

TILINTARKASTUSTUOMIOISTUIMEN TARKASTUSLAUSUMA

4. Tilintarkastustuomioistuimen tarkastuslausuma annetaan Euroopan parlamentille ja neuvostolle neuvoston asetuksen (EY, Euratom) N:o 1605/2002 ( 6 ) 185 artiklan 2 kohdan mukaisesti.

Johtajan vastuu

5. Tulojen ja menojen hyväksyjänä johtaja toteuttaa tulot ja menot sisältävää talousarviota käännöskeskuksen varainhoitoa koskevien säännösten mukaisesti omalla vastuullaan ja hyväksyttyjen määrärahojen rajoissa ( 7 ) . Johtajan vastuulla on kehittää ( 8 ) sellainen organisaatiorakenne sekä sisäiset hallinto- ja valvontajärjestelmät ja -menettelyt, joiden pohjalta on toisaalta mahdollista laatia tilinpäätös ( 9 ) , jossa ei ole petoksesta tai virheestä johtuvia olennaisesti virheellisiä tietoja, ja toisaalta varmistaa tilien perustana olevien toimien laillisuus ja asianmukaisuus.

Tilintarkastustuomioistuimen vastuu

6. Tilintarkastustuomioistuimen vastuulla on antaa tarkastuksensa perusteella tarkastuslausuma käännöskeskuksen tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta.

7. Tilintarkastustuomioistuin toimitti tarkastuksensa kansainvälisten tarkastusstandardien (IFAC ja ISSAI) ( 10 ) ja eettisten ohjeiden mukaisesti. Kyseisissä standardeissa edellytetään, että tilintarkastustuomioistuin noudattaa eettisiä ohjeita ja suunnittelee ja toimittaa tarkastuksen siten, että sen avulla saadaan kohtuullinen varmuus siitä, että tilinpäätöksessä ei ole olennaisia virheitä ja että tilien perustana olevat toimet ovat lailliset ja asianmukaiset.

8. Tilintarkastustuomioistuimen tarkastuksen osana toteutettiin menettelyjä, joiden tarkoituksena oli saada todentavaa aineistoa tilinpäätökseen sisältyvistä määristä ja tilinpäätöstiedoista ja tilien perustana olevien toimien laillisuudesta ja asianmukaisuudesta. Tilintarkastustuomioistuimen tehtävänä on valita käytettävät menetelmät sekä arvioida, kuinka suuri on riski, että tilinpäätökseen sisältyy petoksista tai virheistä johtuvia olennaisesti virheellisiä tietoja tai laittomia tai sääntöjenvastaisia toimia. Kyseisissä riskiarvioinneissa arvioidaan tarkastuskohteen sisäistä valvontaa tilinpäätöksen laatimisen ja esittämisen kannalta, ja tämän pohjalta suunnitellaan tilanteeseen sopivat tarkastusmenettelyt. Tilintarkastustuomioistuimen tarkastuksen yhteydessä arvioidaan myös sovellettujen tilinpäätösperiaatteiden ja johdon esittämien kirjanpidollisten arvioiden asianmukaisuutta sekä tilinpäätöksen yleistä esittämistapaa.

9. Tilintarkastustuomioistuin katsoo, että saatu todentava aineisto on riittävä ja sopiva jäljempänä olevien lausumien perustaksi.

Lausuma tilien luotettavuudesta

10. Tilintarkastustuomioistuin katsoo, että käännöskeskuksen tilinpäätös ( 11 ) antaa olennaisilta osiltaan oikeat ja riittävät tiedot käännöskeskuksen taloudellisesta asemasta 31. päivältä joulukuuta 2008 sekä toimien tuloksista ja rahavirroista päättyneeltä varainhoitovuodelta käännöskeskuksen varainhoitoa koskevien säännösten mukaisesti.

Lausuma tilien perustana olevien toimien laillisuudesta ja asianmukaisuudesta

11. Tilintarkastustuomioistuin katsoo, että käännöskeskuksen 31. päivänä joulukuuta 2008 päättyneeltä varainhoitovuodelta annetun tilinpäätöksen perustana olevat toimet ovat olennaisilta osiltaan lailliset ja asianmukaiset.

12. Jäljempänä esitettävät huomautukset eivät aseta tilintarkastustuomioistuimen lausumaa kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Varainhoitovuoden 2008 talousarvion ylijäämä oli 11,5 miljoonaa euroa. Tämä kasvatti kertyneen ylijäämän 26,7 miljoonaan euroon, josta 15,3 miljoonaa euroa tarvitaan kattamaan käännöskeskuksen ja komission välinen kiista (12), joka on yhä ratkaisematta. Kiista liittyy työnantajamaksuihin, jotka käännöskeskuksen olisi suoritettava henkilöstönsä eläkemaksuja varten. Käännöskeskuksen olisi ratkaistava ylijäämänsä jatkuvaa kasvua koskeva ongelma (13).

14. Varainhoitovuoden 2008 henkilöstötaulukossa oli 233 tointa eli 33 enemmän kuin vuonna 2007. Joulukuussa 2008 käännöskeskuksessa työskenteli kuitenkin vain 189 virkamiestä ja väliaikaista toimihenkilöä (toimista oli siis täytetty 81 prosenttia). Tämä osoittaa, että rekrytointimenettelyjen suunnittelussa on puutteita.

Tilintarkastustuomioistuin on hyväksynyt tämän kertomuksen Luxemburgissa 8. lokakuuta 2009 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan unionin elinten käännöskeskus (Luxemburg) Yhteisön toimivalta Käännöskeskuksen toimivaltuudet Neuvoston asetus (EY) N:o 2965/94 Hallinto Käännöskeskuksen resurssit vuonna 2008 (vuoden 2007 tiedot suluissa) Tuotteet ja palvelut vuonna 2008 (vuoden 2007 tiedot suluissa) Jäsenvaltioiden hallitusten edustajat antoivat yhteisen julistuksen Luxemburgissa sijaitsevan komission käännösyksikön yhteyteen perustettavasta Euroopan unionin elinten käännöskeskuksesta, joka huolehtii käännöspalveluista, joita toiminnassaan tarvitsevat laitokset ja yksiköt, joiden toimipaikat on vahvistettu 29 päivänä lokakuuta 1993 tehdyssä päätöksessä. Tavoitteet Tuottaa käännöspalveluja, joita seuraavat erillisvirastot tarvitsevat toiminnassaan: — Euroopan ympäristökeskus — Euroopan koulutussäätiö — Euroopan huumausaineiden ja niiden väärinkäytön seurantakeskus — Euroopan lääkevirasto — Sisämarkkinoilla toimiva yhdenmukaistamisvirasto (tavaramerkit, piirustukset ja mallit) — Euroopan poliisivirasto (Europol) ja Europolin huumausaineyksikkö. Neuvoston perustamat, muut kuin edellä tarkoitetut elimet voivat käyttää keskuksen palveluita. Euroopan unionin toimielimet ja elimet, joilla jo on oma käännösyksikkö, voivat halutessaan käyttää keskuksen palveluja. Käännöskeskus osallistuu aktiivisesti toimielinten välisen käännöskomitean työskentelyyn. Tehtävä — Sopii toimielinten ja muiden yhteisön elinten kanssa tehtävää yhteistyötä koskevista järjestelyistä — osallistuu toimielinten välisen käännöskomitean työskentelyyn. 1 – Johtokunta Kokoonpano — Yksi edustaja kustakin jäsenvaltiosta — kaksi komission edustajaa — yksi edustaja kustakin keskuksen palveluita käyttävästä toimielimestä tai muusta yhteisön elimestä. Tehtävä Käännöskeskuksen vuosittaisen toimintaohjelman ja vuosikertomuksen hyväksyminen. 2 – Johtaja Johtokunta nimittää komission ehdotuksesta. 3 – Ulkoinen valvonta Tilintarkastustuomioistuin 4 – Sisäinen tarkastus Komission sisäinen tarkastaja 5 – Vastuuvapauden myöntävä viranomainen Parlamentti myöntää neuvoston suosituksesta. Talousarvio 59,94 (46,12) miljoonaa euroa Henkilöstö 31. joulukuuta 2008 Henkilöstötaulukossa 233 (200) virkaa, joista täytettyjä 189 (176). Henkilöstön tehtävät jakaantuivat seuraavasti: — operatiiviset tehtävät: 97 (88) — hallinnolliset tehtävät: 92 (88). Käännettyjen sivujen määrä 747 416(732 673) Kieliryhmäkohtainen sivumäärä — Viralliset kielet: 742 256(729 286) — muut kielet: 5 160(3 963). Asiakasryhmäkohtainen sivumäärä — Elimet: 731 944(496 665) — toimielimet: 15 472(8 773). Freelance-käännösten sivumäärä: 441 223(226 822). Lähde: Käännöskeskuksen toimittamat tiedot.

KÄÄNNÖSKESKUKSEN VASTAUKSET 13. Käännöskeskus tekee kaikkensa ratkaistaakseen tämän ongelman, joka liittyy lähinnä täsmällisyyden puutteeseen ennusteissa, joita asiakkaat toimittavat käännöstilausten määrää arvioidessaan. Tästä johtuen käännöskeskus pyysi asiakkaitaan vuoden 2009 keskivaiheilla tarkistamaan ennusteitaan vuoden 2009 osalta tällä hetkellä käytettävissä olevan talousarvion täsmentämiseksi. Ja mikä vielä tärkeämpää, käännöskeskus suorittaa nykyisin kustannusanalyysejä hintarakenteensa parantamiseksi. Vuonna 2009 korjaavan lisätalousarvion hyväksymisen jälkeen käännöskeskus palauttaa 11,45 miljoonan euron budjettiylijäämän asiakkailleen. 14. Useiden vuosien ajan ja erityisesti vuonna 2008 toimistotilan puute ei sallinut henkilöstöä kuvaavan taulukon mukaisia työhönottoja. Vuonna 2009 käännöskeskus vuokrasi ylimääräisiä tiloja lisähenkilöstön sijoittamiseksi. Käyttöön on lisäksi otettu uusi järjestelmä työhönoton tehostamiseksi.

(1) EYVL L 314, 7.12.1994, s. 1.

(2) Taulukossa esitetään tiedoksi yhteenveto käännöskeskuksen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus merkittävistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 23 päivänä joulukuuta 2002 (EYVL L 357, 31.12.2002, s. 72), 33 artikla.

(8) Komission asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty komission asetuksen (EY, Euratom) N:o 2343/2002 VII osaston 1 luvussa, sellaisena kuin se on viimeksi muutettuna 9 päivänä heinäkuuta 2008 annetulla komission asetuksella (EY, Euratom) N:o 652/2008 (EUVL L 181, 10.7.2008, s. 23); säännöt on sisällytetty sellaisinaan käännöskeskuksen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Lopullinen tilinpäätös laadittiin 16. kesäkuuta 2009 ja tilintarkastustuomioistuin vastaanotti sen 10. heinäkuuta 2009. Käännöskeskuksen lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15 päivänä. Tilinpäätös esitetään sivustoilla http://eca.europa.eu ja http://www.cdt.europa.eu

(12) Erityisvuosikertomus varainhoitovuodelta 2005, kohta 10 (EUVL C 312, 19.12.2006, s. 50).

(13) Erityisvuosikertomus varainhoitovuodelta 2006, kohta 7 (EUVL C 309, 19.12.2007, s. 95).